English: Thanks very much. First of all, on the issue of agency workers, I think it's really important we put this into a context. So, 65 per cent of what we spend in the NHS is spent directly on staffing, and, of that, about 6 per cent is spent on agency workers. That's too much, and we need to bring it down. But what was clear to me - . I spent a bit of time in Withybush hospital on the weekend. Friday night, I was in Withybush with nurses, looking at what they're doing, and it was really interesting, because 50 per cent of the nurses on duty there - 50 per cent - were agency nurses. So, we can take that away, but you'd have to shut the hospital; let's be absolutely clear. The interesting thing for me was that actually most of those agency workers had come from outside of Wales. So we're not talking generally about people who are NHS workers in Wales who go to an expensive agency; these were people who were coming in. I think it's really important that people understand that this is not something that is easy, because I'm not in the business of shutting hospitals, and if we try and go too quickly on this, that's going to be the consequence. I can't be doing that. This is a time when we've got 7 per cent of NHS workers off sick, so we have to backfill that. These are not things that you can plan in advance. We didn't know we were going to have flu and COVID and everything else. We can plan to an extent, but actually there's just not enough people who are on bank to fill those spaces. [ Interruption. ] We have got an agency; it's called the bank. That's what it's called. You need to go and look at how the actual system works. We have banks. So we do use people from banks, but there's not enough of them. And don't talk to me about hiding from our responsibilities. We know that we have choices, and we have made choices. I'm going to ask you to write these figures down, because it's really important that you understand how difficult it is to get to the amounts of money that you would want to put on the table to get to a consolidated - . Don't forget, this is not a one-off payment. This is not money that you can find this year - . But if you want to increase the pay of NHS workers by 1 per cent, you have to find £55 million, okay? So, in Wales, the number of people who pay the additional rate is 9,000. It's 9,000 people. If you put that up by 1p, you'd make £3 million. That's how much you'd get. So, you're miles away from the £55 million that you would need to get to a 1 per cent increase. So, you look then at the people who earn between £50,000 - [ Interruption.] Stop moaning; listen to me. If you look at the people who earn between £50,000 and £150,000, and you put their income tax up by 1p, you'd get to £33 million. Again, miles away from the £55 million for 1 per cent. So the only place you've got to go to get anywhere near - anywhere near - the 1 per cent, let alone the 17 per cent that the RCN are asking for, is the basic rate taxpayers. If you raised it by 1p, you'd get to £237 million, so that would be an increase of about 4.5 per cent. Asking the poorest members in Wales, who are up against it at the moment - . That's your approach; that's what you want to do. And, yes, we are making some political decisions, because we think people are struggling with the cost of living crisis at the moment. So, I think it's really important that people understand quite how difficult this is, because we have made a political decision, and we are not going to raise income tax for the poorest people in Wales at the moment. It's really important also that people understand - . I'm not going to give a running commentary on the discussions, but you will understand that what we get in Wales in terms of increases in health is directly proportionate to what happens in England. What was really interesting is that, in 2008, we'd got to a point where we had met the EU average of the 14 - . So, we compared ourselves to the 14 richest parts of the EU, and we'd met the EU average. But, between 2010 and 2019, in Britain, we saw an increase of 15 per cent. In the EU, it rose by 21 per cent. In Germany, it was by 39 per cent. The UK spent £40 billion less on healthcare than the European average. That meant that money didn't come to us, which means we couldn't put up the payments. And the answer is that, actually, austerity is a deliberate policy of the Tory Government over 10 years, and that is why nurses are so frustrated. And we understand that. We understand that. Because it's not today; it's an accumulation of 10 years of austerity, and that is your responsibility.
Welsh: Diolch yn fawr. Yn gyntaf oll, ar fater gweithwyr asiantaeth, rwy'n credu ei bod yn bwysig iawn ein bod ni'n rhoi hyn mewn cyd-destun. Felly, mae 65 y cant o'r hyn rydyn ni'n ei wario yn y GIG yn cael ei wario'n uniongyrchol ar staffio, ac, o hynny, mae tua 6 y cant yn cael ei wario ar weithwyr asiantaeth. Mae hynny'n ormod, ac mae angen i ni ei ostwng. Ond beth oedd yn glir i mi - . Fe dreuliais i dipyn o amser yn ysbyty Llwynhelyg ar y penwythnos. Nos Wener, roeddwn i yn Llwynhelyg gyda nyrsys, yn edrych ar beth maen nhw'n ei wneud, ac roedd yn ddiddorol iawn, oherwydd roedd 50 y cant o'r nyrsys ar ddyletswydd yno - 50 y cant - yn nyrsys asiantaeth. Felly, gallwn ni ddileu hynny, ond byddai'n rhaid i chi gau'r ysbyty; gadewch i ni fod yn hollol glir. Y peth diddorol i mi oedd bod y rhan fwyaf o'r gweithwyr asiantaeth hynny mewn gwirionedd wedi dod o'r tu allan i Gymru. Felly dydyn ni ddim yn sôn yn gyffredinol am bobl sy'n weithwyr y GIG yng Nghymru sy'n mynd i asiantaeth ddrud; roedd y rhain yn bobl a oedd yn dod i mewn. Rwy'n credu ei bod hi'n bwysig iawn bod pobl yn deall nad yw hyn yn rhywbeth sy'n hawdd, achos dydw i ddim yn y busnes o gau ysbytai, ac os byddwn ni'n trio mynd ati yn rhy gyflym ar hyn, dyna fydd y canlyniad. Fedra i ddim gwneud hynny. Mae hwn yn gyfnod lle mae gennym ni 7 y cant o weithwyr y GIG i ffwrdd yn sâl, felly mae'n rhaid i ni ôl-lenwi hynny. Nid pethau y gallwch chi eu cynllunio ymlaen llaw yw'r rhain. Doedden ni ddim yn gwybod ein bod ni'n mynd i gael ffliw a COVID a phopeth arall. Gallwn ni gynllunio i raddau, ond mewn gwirionedd does dim digon o bobl ar ôl yn y gronfa i lenwi'r swyddi gwag hynny. [ Torri ar draws. ] Mae gennym ni asiantaeth; yr enw arni yw'r gronfa. Dyna mae'n cael ei alw. Mae angen i chi fynd i ystyried sut mae'r system go iawn yn gweithio. Mae gennym ni gronfeydd. Felly rydyn ni'n defnyddio pobl o gronfeydd, ond does dim digon ohonyn nhw. A pheidiwch â siarad â fi am guddio o'n cyfrifoldebau. Rydyn ni'n gwybod bod gennym ni ddewisiadau, ac rydyn ni wedi gwneud dewisiadau. Rydw i'n mynd i ofyn i chi ysgrifennu'r ffigurau hyn i lawr, oherwydd mae'n bwysig iawn eich bod chi'n deall pa mor anodd yw hi i gyrraedd y swm o arian y byddech chi eisiau ei roi ar y bwrdd i gael taliad cyfunol. Cofiwch, nid taliad untro yw hwn. Nid arian y gallwch chi ddod o hyd iddo eleni yw hwn - . Ond os ydych chi eisiau cynyddu cyflog gweithwyr y GIG 1 y cant, mae'n rhaid i chi ddod o hyd i £55 miliwn, iawn? Felly yng Nghymru, nifer y bobl sy'n talu'r gyfradd ychwanegol yw 9,000. Mae'n 9,000 o bobl. Os byddech chi'n cynyddu honno 1c, byddech chi'n gwneud £3 miliwn. Dyna faint fyddech chi'n ei gael. Felly, rydych chi filltiroedd i ffwrdd o'r £55 miliwn y byddai ei angen i gael cynnydd o 1 y cant. Felly, rydych chi'n edrych wedyn ar y bobl sy'n ennill rhwng £50,000 - [ Torri ar draws.] Peidiwch â chwyno; gwrandewch arnaf i. Os ydych chi'n edrych ar y bobl sy'n ennill rhwng £50,000 a £150,000, ac rydych chi'n rhoi eu treth incwm i fyny 1c, byddech yn cael £33 miliwn. Eto, filltiroedd i ffwrdd o'r £55 miliwn am 1 y cant. Felly yr unig le mae'n rhaid i chi fynd i gael unrhyw le yn agos - unrhyw le yn agos - i'r 1 y cant, heb sôn am yr 17 y cant y mae'r RCN yn gofyn amdano, yw'r trethdalwyr cyfradd sylfaenol. Os byddech chi'n ei godi 1c, byddech chi'n cael £237 miliwn, felly byddai hynny'n gynnydd o tua 4.5 y cant. Gofyn i'r aelodau tlotaf yng Nghymru, sydd mewn trafferthion ar hyn o bryd - . Dyna'ch dull chi o weithredu; dyna beth rydych chi eisiau ei wneud. Ac ydyn, rydyn ni yn gwneud rhai penderfyniadau gwleidyddol, oherwydd rydyn ni'n credu bod pobl yn cael trafferthion gyda'r argyfwng costau byw ar hyn o bryd. Felly rwy'n credu ei bod hi'n bwysig iawn bod pobl yn deall yn iawn pa mor anodd yw hyn, achos rydyn ni wedi gwneud penderfyniad gwleidyddol, a dydyn ni ddim yn mynd i godi treth incwm i bobl dlotaf Cymru ar hyn o bryd. Mae'n bwysig iawn hefyd bod pobl yn deall - . Dydw i ddim yn mynd i roi sylwebaeth gyson ar y trafodaethau, ond fe fyddwch chi'n deall bod yr hyn rydyn ni'n ei gael yng Nghymru o ran cynnydd mewn iechyd yn union gymesur â'r hyn sy'n digwydd yn Lloegr. Yr hyn oedd yn ddiddorol iawn, yn 2008, ein bod wedi cyrraedd pwynt lle roedden ni wedi bodloni cyfartaledd yr UE o'r 14 - . Felly, fe wnaethon ni gymharu ein hunain â'r 14 rhan gyfoethocaf o'r UE, ac roedden ni wedi bodloni cyfartaledd yr UE. Ond, rhwng 2010 a 2019, ym Mhrydain, gwelsom gynnydd o 15 y cant. Yn yr UE, cododd 21 y cant. Yn yr Almaen, roedd yn 39 y cant. Gwariodd y DU £40 biliwn yn llai ar ofal iechyd na'r cyfartaledd Ewropeaidd. Roedd hynny'n golygu na ddaeth arian atom ni, sy'n golygu nad oedden ni'n gallu cynyddu'r taliadau. A'r ateb yw bod cyni, mewn gwirionedd, yn bolisi bwriadol gan y Llywodraeth Dorïaidd dros 10 mlynedd, a dyna pam mae nyrsys mor rhwystredig. Ac rydyn ni'n deall hynny. Rydyn ni'n deall hynny. Oherwydd nid heddiw ydyw; mae'n groniad o 10 mlynedd o gyni, a'ch cyfrifoldeb chi yw hynny.